Torah Gedeelte Noach/Noah
Welkom by Noach/ Noah, hierdie week se Parasha (Torah Gedeelte).
Profesie 24 part 1, 28, 133;
Profesie 24, Deel 1 Pasop, Die Ark Se Deur En Boek Van Die Heidene Maak Toe!
Gespreek en Geskryf onder die salwing van die RUACH ha KODESH deur Apostel Sherrie Elijah [Elisheva Sherrie Eliyahu] 15 November 1998
Kom Nou in, die Arkdeur en die Boek van die Heidene maak toe. Kom in die Ark in. Kom in My arms in waar daar veiligheid is. Vir diegene wat MY noem Beminde en EK noem hulle MY beminde Bruid, MY Kinders. Kom, glo weereens in julle SALIGE HOOP, Julle ALMAGTIGE GOD, HEER, VERLOSSER en BRUIDEGOM. Glo in die SALIGE HOOP. EK sal julle red van die toorn wat kom. Want diegene wat die SALIGE HOOP weier, MY koms vir MY geliefde Bruid, om weg te glip met haar in die middernagtelike uur. Julle beledig MY om te sê EK sal haar die Toorn van die ALMAGTIGE GOD laat ly. Sy is MY geliefde, hoekom sal EK MY Bruid slaan? EK is nie 'n vroueslaner nie.
Julle is alreeds getoets en waardig bevind om MY Bruid genoem te word, anders sou EK julle nie wegvoer saam met MY nie. So, Hou Op om MY te beledig en glo EK is 'n beloner vir hulle wat ywerig na MY soek en uitsien na MY koms en verlang na MY wederkoms. Soos in die Dae van Noag, EK het Noag gewaarsku dat die reën sou kom. Alhoewel Noag nie geweet het wat 'n vloed was nie het hy MY geglo. EK het vir Noag beveel om 'n Ark te bou al was die werk moeilik en spottery en vervolging groot. Al het die werk baie jare geneem om te doen, wat EK Noag laat voltooi het as gevolg van sy gehoorsaamheid, is julle vandag hier. Al die diere wat hy gered het, behalwe vir dié wat julle laat uitsterf het, het die aarde gevul. EK het vooraf geweet wie EK geskape het om die boodskappe met vrymoedigheid voort te spreek deur MY RUACH ha KODESH (HEILIGE GEES) se krag en salwing, wat die harte oortuig van diegene met geestelike ore om te hoor en oë om te sien.
Noag het NIE getwyfel nie, en MY Profete behoort ook nie vandag nie. Maar tog doen so baie, selfs al spreek EK MY Woorde van vuur voort en gebruik hulle monde om te praat en hande om te skryf nogtans waag hulle om te twyfel en wonder of hulle van die Hemel hoor. Noag het nie getwyfel nie, Jeremia het nie getwyfel nie, Jona het nie getwyfel nie, Elia het nie getwyfel nie, Esegiël het nie getwyfel nie, Daniël het nie getwyfel nie, waarom betwyfel MY Profete MY dan vandag? EK sal die woorde wat EK spreek rugsteun. Moenie na die spotters en skimpers luister nie soos in die dag van Noag en Lot en Moses so sal dit weer wees. Daar kom 'n reën maar dit is die heerskappy van MY Heilige Skrikwekkendheid van die Groot God "EK IS" se toorn en oordeel.
Daar kom 'n vloed, nie net 'n watervloed nie, maar 'n vloed van die bakke met vloeke wat uitgegiet word sal hierdie aarde oorstroom met 'n vloed van MY gramskap sedert die tyd van Adam en Eva se sonde teen MY. Soos EK 'n Noag gehad het om te waarsku teen die vloed, Moses om te waarsku teen die vloeke en Lot om te waarsku dat die vuur van die Hemel sou neerkom, so sal EK dit ook weer doen, waarsku EK nou deur MY diensmaagd. Dit sal julle goed doen om elke woord te bestudeer wat EK nou deur haar spreek en skryf. Altyd is daar 'n oorblyfsel wat EK het wat sal luister en MY stem sal hoor. Altyd is daar 'n menigte wat sal skimp en spot net so seker as wat die heidene vir Noag, Moses en Lot gespot het. Net so seker as die verwoesting en toorn gekom het as vloed, vloeke en vuur vir die Groot God "EK IS" se toorn en oordeel, so sal dit weer wees.
Dus sal julle goed doen om die woorde te hoor wat MY diensmaagd Elijah [in Hebreeus Eliyahu] voortspreek. Hulle is nie haar woorde nie maar die woorde uit die mond van julle Skepper. Julle het gesoebat vir 'n boodskap van MY af. EK sal nou voortspreek. Hierdie woorde sal MY vyande kwaad maak en MY Kinders en Bruid sal verheug wees met onuitspreeklike blydskap en vol van Heerlikheid. Die ganse Hel het probeer om Sherrie Elijah [Sherrie Eliyahu] se aandag te probeer weglei daarvan om MY Woorde te hoor wat EK nou spreek maar het dit slegs gehinder en kon MY nie weerhou om te spreek en vir haar om te hoor nie. Hierdie woorde laat satan sidder, want menigtes, JA, EK sê miljoene sal MY stem hoor en hardloop in MY Seun YAHUSHUA se reddende arms in van Verlossing. Slegs deur YAHUSHUA se Gestorte Bloed sal enigeen gespaar word van dit wat kom. EK gaan MY WOEDE uitstort! Julle wat hierdie hoor of lees sal óf gespaar word deur MY wederkoms óf julle sal lewe om MY toorn te ervaar!
Wat julle nou doen tot MY Eer en wat julle gedoen het vir MY Eer alleenlik sal teweegbring dat MY Seun julle sal red van die komende afgryse van MY toorn en oordeel wat kom. Die deur na MY Ark is besig om toe te gaan; kom vinnig in terwyl julle kan. In die tyd van Noag het die heidene gehamer teen die deur van die Ark om in te kom na veiligheid maar dit was te laat nadat die toorn begin neerkom het. Die eerste druppels reën het die heidene geïgnoreer net soos wat hulle nou ignoreer, maar maak oop julle oë, die toorn het alreeds regoor die wêreld geval maar in 'n matiger graad as wat dit gaan wees. Kom gou na YAHUSHUA toe. Aanvaar HOM as julle Here, Verlosser en God. Julle ken die weg van ontsnapping, waarvoor wag julle? Die Ark is soos die Ark van MY Verbond. Die ARK is MY belofte van veiligheid. Slegs MY Seun YAHUSHUA is julle Ark van veiligheid.
EK sal alleenlik julle gebede beantwoord in die NAAM van YAHUSHUA ha MASHIACH! Julle kan nie in julle eie name bid, of in julle eie vrymoedigheid of krag nie. Moet dit nie waag om MY troon aan te raak in jul eie naam nie want daar is geen naam wat vir julle kan intree nie behalwe MY Geliefde Seun YAHUSHUA. Moenie waag om jul eie kleed van geregtigheid te dra nie want EK weet wie het MY SEËL op hulle geplaas. Diegene wat waarlik verlos is deur die werk van MY Seun YAHUSHUA by Golgota. Kom na MY toe in die Naam van YAHUSHUA, deur SY Gestorte Bloed; Staan in SY Kleed van Geregtigheid. So as julle dit doen sê EK, "Kom met vrymoedigheid voor die Groot God "EK IS" julle GOD YAHUVEH". As julle probeer om in enige ander naam te kom, sal EK JULLE UITGOOI! Julle sal nie gered word van die vloed van MY toorn, die vuur wat sal val, die vloeke, die plae, op enige ander manier nie buiten deur YAHUSHUA nou aan te neem as MESSIAS julle Verlosser julle God voor dit te laat is.
Die prys wat MY Seun op Golgota betaal het was vir julle Verlossing, beide Jood en Heiden dieselfde. YAHUSHUA was gekruisig en gemartel en het gesterf en weer opgestaan terwille van julle. HY het die losprys vir julle sondes betaal. Beide Jood en Heiden hoor MY; daar is geen ander Verlosser as YAHUSHUA nie. HY is julle Verlosser, die enigste weg ter ontsnapping van MY toorn wat kom. MY Kinders wie EK geskape het wat Joods gebore is hoor MY. Julle wag vir 'n ander Verlosser, maar julle wag tevergeefs. Daar is geen ander buiten MY Seun YAHUSHUA nie. Die een wie julle geleer was om te haat is die enigste Ark van veiligheid. Julle kan MY nie liefhê maar tog MY Geliefde Seun haat nie. YAHUSHUA is die een wie EK aarde toe gestuur het om die losprys vir julle sondes te betaal.
Dit is hoekom Israel en Jerusalem geen vrede ken nie, elke nasie wat YAHUSHUA as MESSIAS weier SAL GEEN VREDE KEN NIE. HOOR MY WEER! KEN YAHUSHUA EN JULLE SAL VREDE KEN! YAHUSHUA bring 'n vrede wat alle verstand te bowe gaan. YAHUSHUA is die Prins van Vrede. Hoe kan julle vrede hê en die enigste Prins van Vrede verwerp. Soos in die dae van Noag, was die werk moeilik om die ark te bou. Die tyd was lank om die ark te bou en die diere bymekaar te maak. Net soos dit moeilik is vir die profete van ouds en die profete van vandag, dit is nie maklik om MY Woorde voort te spreek nie. Dit verg onverskrokkenheid en julle sal meer aanstoot gee as seën. YAHUSHUA was 'n aanstoot vir baie. So ook MY Profete wat nie woorde spreek vir jeukende ore nie, maar eerder woorde wat oortuig en MY geheime voortspreek, waarsku om te bekeer, maar ook altyd hoop en genade bied.
Die werk van die Profete en apostels is nie maklik of gewild nie. MY Profete raak gefrustreerd om mense sover te kry om te luister wetende dat hierdie woorde nie hulle woorde is nie. Hulle gee hul eie finansies om die profetiese boodskappe te preek aangesien EK altyd 'n oorblyfsel het wat MY stem sal hoor en gehoorsaam. EK sal altyd 'n oorblyfsel hê wat sal begeer om te hoor wat die profete spreek. Maar, hoe bedroef is EK omdat so min gewillig is om te arbei saam met MY Profete aan hul sy, hul laste te deel. Sê MY Woord nie, "Glo 'n Profeet en so sal julle floreer" nie, EK sê nou vir julle, "Beloon 'n Profeet en julle sal dieselfde beloning as hulle in die Koninkryk van die Hemel en op aarde ontvang". Wanneer papiergeld nuttelose papier word en nie langer enige waarde het nie, sal EK onthou of julle MY Profete gehelp het of hulle behoeftig gelaat het.
Onthou die Weduwee van Sarfat, indien julle dit betwyfel. Het EK nie alreeds geweet wie gewillig sou wees om Elia van Ouds se laste te deel nie? Het ek 'n vrou van weelde opgerig om Elia te onderhou? Nee, EK het iemand opgerig wat behoeftig was net soos hy. Hulle was albei honger was hulle nie? Hulle het albei geen fisiese rykdom gehad nie het hulle en tog het EK 'n klein Weduwee van Sarfat gekies want EK het haar hart geken. Sy was nie selfsugtig nie alhoewel sy besorg was, dit was haar en haar seun se laaste maaltyd en dan sou sy sterf en haar seun. Nogtans het sy die Profeet vertrou en die profeet geglo en daarom was sy nie meer behoeftig nie. Sy het die behoeftes van die Profeet bo haar eie behoeftes gestel. Onthou hoe EK haar kruik met olie vermeerder het en dit nie opgedroog het nie. Onthou hoe EK die meel in haar skottel vermenigvuldig het sodat dit nie leeg was nie.
Onthou hoe EK haar gevra het om haar geloof te gebruik om die laaste te gee van dit wat sy gehad het. Onthou dit MY Kinders, sy moes gaan potte en houers leen by haar bure en toe hulle haar vra wat sy daarin gaan sit moes sy sê dat haar God die leë houers gaan vul. Soos EK vir haar gedoen het so sal EK weer doen. Glo net! Geloof sonder werke is dood. EK sal dit doen vir diegene wat glo dat EK vir hulle sal voorsien net soos EK vir die weduwee van Sarfat gedoen het vir diegene wat MY Profete seën. Julle sal verlang dat EK jul seën wanneer julle papiergeld en kaarte waardeloos is. EK sal nou onthou of julle tiendes en aalmoese gegee het toe EK vir julle gesê het om te deel. Sê MY Woord nie, "Maak vir julle skatte in die Hemel bymekaar waar diewe nie kan steel en roes nie kan verniel nie". Maak vir julle seëninge bymekaar soos julle jul skatte bymekaar sou maak. Waar julle hart is, waarin julle jul vertroue stel, is julle God.
EK sê dit vir julle; enige een wat vir Noag gehelp het was gespaar. Maar wie het saam met Noag gearbei? Net sy familie! So ook sal dit weer wees. Slegs MY ware kinders sal begeer om die Profete te help om voort te spreek en nie te muilband nie of die voete van die osse vasbind terwyl hulle die ploeg trek nie. Bid vir die Profete veral vir die diensmaagd wat hierdie voortspreek. satan wil MY stem op hierdie aarde stilmaak want die Profete waarsku altyd voordat EK MY toorn stuur of voordat satan aanval. Dit is met MY Profete waarmee EK MY geheime deel. Nooit stuur EK MY toorn en oordeel totdat EK die Profete stuur om te spreek en te waarsku om te BEKEER nie! satan haat veral die profete. Die amp van die profeet is nie maklik nie. Niemand is 'n profeet tensy hulle bekend is met lyding nie. Hulle het gely vir die salwing om te profeteer.
So nou sê EK, "Seën my Profete en EK sal julle seën. Beskerm MY Profete en EK sal julle beskerm. Arbei saam met MY Profete en julle seëninge sal groot wees veral wanneer julle in nood verkeer. Bied aan om MY Profete weg te steek en EK sal julle wegsteek. Deel met MY Profete en EK belowe julle sal nooit honger ly of haweloos wees nie." Die tyd is hier dat dit gevaarlik is om jouself 'n profeet te noem. Dit raak gevaarliker namate YAHUSHUA naderkom vir SY Bruid. EK behoort nie vir julle te sê wat EK gespreek het nie, julle behoort dit reeds te weet. Skaam julle om nie te doen wat julle weet EK in julle Gees gespreek het om te doen nie. Menig maal het EK gesê, "Help hulle", en tog het julle geweier. Hoe kan julle sê dat julle MY liefhet wanneer julle MY nie gehoorsaam nie? Kom in die Ark van MY Seun YAHUSHUA ha MASHIACH in.
Glo EK is 'n God wie diegene beloon wat ywerig na MY soek. As julle glo dat julle die toorn sal verduur wat op die punt is om die aarde te oorspoel, dan sal julle daardie toorn en oordeel verduur. As julle glo is EK 'n God wat diegene beloon wat ywerig na MY soek, ywerig luister vir MY stem en MY wil doen en nie julle wil nie, loop wanneer EK sê loop, hardloop wanneer EK sê hardloop, staan stil wanneer EK sê staan stil, praat wanneer EK sê praat, blystil wanneer EK niks sê nie en doen niks nie totdat julle hoor van die Hemel. 'n Soldaat volg nie net sy eie bevele nie; hy wag vir die bevelvoerder om die bevele te gee. So wag, al lyk dit of MY antwoord talm, dit sal voortkom. Die oorlog in die Hemele woed voort. Die klankgolwe is tot dusver geblokkeer. Hoe sou MY Profete, soos hierdie diensmaagd, kon praat as die klankgolwe nie geblokkeer was nie, hulle sou weg wees. Dit is ter wille van julle dat EK toelaat dat die oorlog in die Hemele woed. Die seëls van die verlostes is verseël net soos satan diegene gemerk het wat syne is.
So ook het EK, julle Vader YAHUVEH, gemerk wie MYNE is. Die Goddelikes sal Heiliger word. Die bose sal onheiliger word. Wee die aarde want dit sidder en beef. Nie alleen trek die hemelruim krampagtig saam namate YAHUSHUA die aarde nader nie maar die aarde sidder in vrees en bewe in vrees want dit ken die boosheid wat gedoen is. Die aardbewings is die aarde wat in angs bewe en hulle sal toeneem in intensiteit en storms sal erger word en die lawa in die berge sal voortstu want die lawa word verhit deur MY woede! Dit kook vurig teen die heidene van hierdie aarde wat MY bevel weier, wie YAHUSHUA se geskenk by Golgota weier en wat alles haat wat Heilig is. Die aarde sal hewiger skud namate die Seun van God nader. Die hemelruim skud weens satan se woede en die oorlog in die Hemele. Die hemelruim het smarte soos 'n vrou wat geboorte gee. Dit sal wees asof die sterre uit die lug val. Die prins en mag van die lug skud die hemelruim, want satan weet.
"YAHUSHUA KOM VIR SY BRUID, YAHUSHUA KOM WEER!" satan moet vinnig sy boosheid doen want hy weet sy tyd is nou baie kort. Hy wil soveel as moontlik siele saam met hom hel toe neem want hy weet dit is die enigste manier hoe hy YAHUSHUA kan seermaak! Want MY Seun het die prys by Golgota betaal sodat satan julle nie saam met hom Hel toe kon neem nie. Amerika, ja, daar kom oorlog na jou kuslyne en land toe. Maar EK het jou tot dusver beskerm. EK het vir Amerika gewag om te BEKEER en tog bedroef hierdie nasie MY net. Vertoorn MY! Die Politieke leiers toon geen skaamte of berou nie en raak net meer verwerplik. Die mense wat vir hierdie skandelike leiers stem toon geen berou of skaamte nie.
In plaas daarvan spreek hulle nie vir heiligheid nie maar stem selfs meer onheilige heidene in die amp in. Amerika julle het gekry waarvoor julle gestem het. Die enkele Godvresendes en regverdiges wat EK in die amp gehad het was openlik beskaam. Naak gestroop en hulle poste gesteel alles omdat hulle dit gewaag het om teen die vals profeet van hierdie land te praat alles omdat hulle opgestaan het vir sedelikheid en heiligheid. Wee die mense wat 'n keuse gehad het om die Goddelikes in te stem en nogtans eerder die heidene gekies het met die geeste van die antichris. EK het MY Mense daarvan gered wat uitgestem was uit hul ampte wat opgestaan het vir geregtigheid om in die Withuis te wees wanneer die ganse hel losbreek in daardie plek en EK MY toorn openlik ten toon stel teenoor die verwerplike politici. Die Hoer, onthou Sodom en Gomorra, dit is in die Withuis. EK sal diegene seën wat gestem het teen die boosheid in Washington D.C. en EK sal diegene vervloek wat gestem het vir die bose onsedelikheid met hul stemme.
Dit is waar dat Gabriël reeds sy basuin geblaas het. Die klankgolwe was geblokkeer deur die oorlog in die Hemele maar Gabriël se basuin sal gehoor word en die klankgolwe geopen. Julle liggame sal verander word in 'n oomblik, in 'n oogwink. Die dooies in YAHUSHUA (Christus) sal eerste opstaan en julle wat oorbly sal opgeneem word om YAHUSHUA in die lug te ontmoet. Maar julle sal in julle verheerlikte liggame loop en van MY getuig, waarsku om NIE die Merk van die Dier te aanvaar nie 40 dae lank. Dan sal julle die grootste getuienis van MY Woord wees. Maar vir dié wat onveranderd is hulle sal bedroef wees want hulle sal weet hulle moet deur die Verdrukking gaan.
Roep MY nou aan in YAHUSHUA se Naam. EK is 'n Hemelse Vader wat diegene wat na hierdie woorde luister en dit ontvang en gehoorsaam nie sal verwerp nie. Tot MY Glorie alleen het EK met julle gespreek dus kan julle nie sê YAHUVEH het julle nie gewaarsku nie. Daar is slegs een middelaar, een ARK van veiligheid en dit is die Naam van YAHUSHUA ha MASHIACH! Soos Noag bo die waters van MY toorn was glo net so en julle sal ook bo MY toorn wees toekyk uit die Hemel veilig teen die Groot Verdrukking. Diegene wat daarop aandring om MY te toets en glo dat EK nie MY Bruid voor die Verdrukking sal red nie, glo dat EK niemand waardig sal ag om die uur van oordeel te ontvlug nie, daar is hoop vir julle ook. Glo dat EK julle sal beskerm soos EK LOT beskerm het en GEHOORSAAM MY en julle sal ook die Hemel aanskou.
Profesie 28, Is Jy Een Van My Weggesteektes?
Die wapens van julle oorlogvoering is nie vleeslik nie maar is magtig om satan se vestings neer te werp. 'n Skootrekenaar sal een van daardie wapens wees wat gebruik word om die vyand te ontbloot, gebruik word om teen die vyand te waarsku, gebruik word om die vyand te keer om MY Mense te vernietig weens 'n gebrek aan kennis. Vertel vir MY Mense om in hierdie hedendaagse gereedskap te belê, want wanneer hulle moet vlug kan hulle nie met groot rekenaars reis nie. Ek het die rekenaar ontwerp vir hierdie tyd en hierdie doel. Dit is die kennis wat vermeerder en heen-en-weer hardloop. Dit is hoe julle in staat is om op een plek te wees maar om op 'n ander plek met MY Mense regoor die wêreld te praat. Moet vir geen oomblik dink dat hierdie wapen nie kragtig is nie. satan wil die internet beheer om MY Mense stil te maak. Maar hy kan nie enige iets doen wat EK nie toelaat nie.
Julle tyd is kort maar EK sal julle in kontak bring met diegene wat rekenaarkennis het. 'n Netwerk van MY mense sal 'n luide stem wees in hierdie eindtyd. MY rekenaar-genies was weggesteek vir so 'n tyd soos hierdie. Diegene met die wysheid van YAHUVEH en YAHUSHUA was weggesteek vir so 'n tyd soos hierdie. Hulle arbei in die wêreld om die maniere van die heidene te leer, om in staat te wees om teen die heidene en hul maniere gebruik te word op die toepaslike tyd. EK het MY Mense in alle gebiede ongeag waar julle gevrees het, van die polisie, tot die weermag, tot die Inkomstebelastingdiens, tot die regering, tot die kruideniers, tot die internet verskaffers, soek MY Mense. Julle sal hulle vind. Nou is die tyd wanneer hulle sal opstaan en skyn. Soos die son sal hulle voortskyn.
Die kennis wat opgedoen was in tersiêre instansies voorsien deur die vyand sal gebruik word teen die vyand om diegene te beskerm wat EK MYNE noem. Hulle sal weet van maniere rond-om wette wat julle gedink het onmoontlik is. EK het prokureurs, dokters; EK het onderwysers in alle areas. Moenie dink die heidene het meer wysheid nie. MY Genies was weggesteek vir 'n vasgestelde tyd. MY Genies het die wysheid van MY, YAHUVEH en YAHUSHUA en kan enigiets vinnig leer, selfs al het hulle nooit vantevore daaraan gedink om dit te leer nie. Kommunikasie sal 'n waardevolle gereedskap wees in hierdie eindtye.
Maniere rond-om dit wat die wêreld van voorneme is om te doen om MY Mense stil te maak, is daar. EK sal nie nou die maniere openbaar nie, maar julle sal hul herken wanneer julle dit hoor. EK sê dit vir julle hulle kan hulle torings van Babel bou; EK sal vir MY Kinders 'n uitweg voorsien om altyd in kontak te bly. Vertrou MY en leer MY weë, wees bewus dat MY Mense weggesteek was, verborge gawes van die RUACH ha KODESH het, alleen gewandel het sonder raadgewing aan mekaar, om onderrig te word, en tog is hulle onderrig deur MY RUACH ha KODESH.
Om te reis gaan toenemend moeiliker word om van een land na 'n ander te kom sonder daardie land se toestemming. Maar EK sê vir julle EK het reeds MY Mense aan die werk in hierdie gebiede en MY Mense sal ontvlug wanneer die tyd kom om te ontvlug. EK het vliegtuie, vlieëniers en lugwaardinne. EK het MY plan in werking. EK is 'n God wat nie verras kan word nie ongeag wat die vyand dink. EK het 'n plan en MY plan vir julle is ten goede en nie tot julle onheil nie. MY plan vir MY Geliefde Babas, Bruid, Uitverkorenes en Noukeurig Uitgesoektes is tot seëninge, so baie seëninge dat julle nie in staat sal wees om dit almal op te noem nie.
MY planne vir My vyande is tot vervloeking, so baie dat hulle nie instaat sal wees om dit almal op te noem nie! Wees gereed vyande, die vloeke is oppad na julle toe! Natuurrampe sal hulle dit noem, maar daar is niks natuurliks in die rampe wat deur die hand van 'n TOORNIGE YAHUVEH kom nie. Julle spog oor julle surplusse maar daar sal geen surplus wees nie as gevolg van MY toorn wat onverdun uitgegiet sal word, maar nie MY Mense sal benadeel nie. EK sal MY Mense beskerm soos EK in die tyd van Noag gedoen het, soos in die tyd van Lot, soos in die tyd van Moses.
Die vyand sal hul tande kners van woede en raserny want hulle sal sien niks kan diegene stop of verhinder wat gehoorsaam is aan en vertrou op YAHUSHUA as hulle Goeie Herder nie. Geen wolwe kan MY Skape verras nie. EK gaan voor die wolwe uit en spreek woorde aan MY Profete en Apostels en waarsku vooruit waar en wanneer die wolwe gaan aanval. Julle sien, hierdie wolwe is nie bloot net wolwe met skerp slagtande nie, hulle is hondsdol en as hulle eenkeer byt, is hulle byt dodelik. So dit is nie bloot net 'n byt nie maar julle siele en lewens is op die spel.
Die slange wat gestuur is om julle te omsingel is nie net een nie, maar baie, die slange sal probeer om julle te omsingel en hulle byt is nie net 'n slangbyt nie maar daar is kobras wat gif in julle Gees inspuit en vir julle vertel dat YAHUVEH en YAHUSHUA nie hulle skape kan versorg nie, dit is hopeloos, hulle sal julle met 'n leuenagtige gif inspuit en sê: "Vertrou die regering nie julle God nie!". Dan sal hulle luislange gebruik om te probeer om julle te beknel op elke manier wat hulle kan. Finansieel, geestelik, liggaamlik, verstandelik, terselfdertyd sal die regering julle druk soos 'n luislang terwyl hulle die kobra gebruik om die giftige venyn van leuens in te spuit om selfs die sterkstes in geloof te laat bewe van vrees.
Maar EK spreek nou voort deur hierdie diensmaagd om vir julle te vertel MY Geliefde dat julle nie hierdie wolwe of slange hoef te vrees nie! EK het vir julle gesê dat EK altyd 'n volk het wat die Groot God "EK IS" aanbid, dien en gehoorsaam en dit altyd sal doen! EK, YAHUVEH, en MY Seun YAHUSHUA kyk in stilte toe en neem waar wat die vyand doen en ons rapporteer dit deur ons Profete en op hulle beurt waarsku hulle nie net nie maar bemoedig julle ook soos nou, om julle te laat weet dat EK in MY tydsberekening vir julle sal sê wanneer om te gaan, wat om te doen, hoe om die luislange en die dodelike kobras te vermy!
Wag net op MY, want EK die Here julle God is nooit te vroeg of te laat nie. EK sal MY Mense op so manier red dat julle dit wonderbaarlik sal vind. Ja, daar sal diegene wees wat gemartel word en besig is om gemartel te word maar hulle bloed val in die grond en sal net ander laat opstaan om te praat en om groter werke te doen in MY Seun YAHUSHUA se NAAM. Moenie treur oor diegene wat EK toelaat om doodgemaak te word ter wille van MY nie. Maar treur eerder oor die een wat die moord en marteling gedoen het. Hulle het die ewigheid om te ly vir dit wat hulle gedoen het, vir dit wat hulle aan MY Kinders gedoen het wat hul lewens neergelê het vir MY. Hulle sal op dieselfde manier vir ewig in die hel gemartel word. Diegene wat gemartel was het in die lewe gely maar sal vir ewig nooit weer ly nie. Hulle belonings is groot in die Hemel.
EK kom vir MY Bruid sonder vlek of kreukel. Leer nou hoe om MY te behaag. Leer nou om MY te gehoorsaam. Leer nou om alles op MY offeraltaar neer te lê. Wat EK vir julle teruggee is bedoel as 'n seën, wat EK wegneem was julle nie veronderstel om te hê nie, want dit sal julle net benadeel. EK is 'n Goeie God. EK is julle Hemelse Vader en EK waak versigtig oor hulle wat uitroep na MY om met hulle te praat, hulle te wys wat om te doen, wanneer om dit te doen, waarheen om te gaan. Moenie vir een oomblik dink julle gebede was nie gehoor nie. Dit is bloot nog net nie die tyd om die antwoorde voort te spreek nie.
EK wag, terwyl julle wag, EK wag geduldig terwyl meer siele daagliks na YAHUSHUA draai as hulle verlosser en saligmaker. EK kan nie veel langer wag nie want die vyand beplan om 'n aanval te loods wêreldwyd op dieselfde tydstip. EK sal MY Kinders wat na MY stem luister nie toelaat om mislei te word nie. Luister aandagtig na die vyand se stem en julle sal sien wanneer julle dit oor al die luggolwe hoor hierdie is nie die stem van julle Skepper en Verlosser nie! Luister aandagtig en kyk na die oë terwyl hulle praat, moenie net met julle fisiese ore luister nie, maar gebruik julle geestelike ore en moenie met julle fisiese oë sien nie, maar vra die RUACH ha KODESH om julle te wys met julle geestelike oë.
In hierdie wêreld is alles nie wat dit voorgee om te wees nie. In hierdie wêreld regeer die god van leuens en vernietiging baie lande. Maar die God van Waarheid is YAHUVEH en YAHUSHUA en EK het binne-in almal wat MY aanbid dien en gehoorsaam die RUACH ha KODESH geplaas en die RUACH ha KODESH sal die waarheid van die leuens skei. Die RUACH ha KODESH sal julle beskerm teen die komende vernietiging en verwoesting. Moet jul oë nie toelaat om net te fokus op die duisternis, die negatiewiteite van hierdie wêreld nie, maar bedink eerder die goeie, die beskerming, die wonderwerke wat EK sal doen om MY Kinders te red. Net soos in die tyd van Moses, so sal EK dit weer doen. Op 'n nuwe manier, met nuwe hedendaagse moderne gereedskap, maar nietemin sal EK my Babas, Bruid, Uitverkorenes en Noukeurig Uitgesoektes beskerm. EK sal nie net beskerm nie maar EK sal MY Geliefde Bruid seën op maniere wat hulle nie eens van gedroom het nie. VERTROU MY Net!
Nie almal wat hulself MY Bruid noem en op MY wag sal EK op daardie dag saam met MY huis toe neem nie. MY Seun YAHUSHUA sal slegs 'n Bruid sonder vlek of kreukel aanvaar. Lewe jy in sorgelose gemak, in sonde maar bedek dit in die gestorte Bloed van YAHUSHUA? Dink jy jy hoef nie MY Gebooie en MY opdrag tot Heiligheid te gehoorsaam nie omdat dit weggedoen was aan die kruis van YAHUSHUA? As jy so dink, dan is jy nie MY Bruid nie. Want MY Bruid weet om MY lief te hê is om MY te gehoorsaam. MY Bruid toets MY nie om te sien hoe vêr sy kan oorleun in die hel in en nog steeds die Hemel haal nie. MY Bruid wag nie om te sien of EK straf om hulle te laat weet hulle het gesondig nie. Hulle word oortuig deur MY RUACH ha KODESH en bekeer voordat EK hulle hoef te straf.
Vir almal wat hulself noem by MY Seun YAHUSHUA se Naam en sê dat hulle gered is en nogtans 'n lewe van sonde ly. Julle flous niemand anders behalwe julleself nie. BEKEER VANDAG! MY Bruid sal EK spaar van die komende afgryse wat nog moet kom, maar nie julle wat speletjies speel met die gestorte Bloed van YAHUSHUA ha MASHIACH op Golgota nie! Julle dink dit bedek julle sonde wanneer julle vooraf julle sondes bedink? Julle dink deur kerk toe te gaan word daardie sonde weggewas omdat julle heilig lyk vir ander, dit beteken nie dat julle Heilig vir MY is nie. BEKEER! Die afgrylike dae wat kom sal bewys wie waarlik na MY soek en wie vir MY weggekruip het. Moenie vergeet nie EK ken julle harte, EK ken julle gedagtes; EK ken julle motiewe sonder dat julle 'n woord spreek. EK, YAHUVEH, wat julle geskape het, ken julle op elke manier. Niks is verborge vir MY nie. Onthou vir Ananìas en Saffìra, hulle het gedink hulle kon vir die RUACH ha KODESH lieg. Soos in die dae van Ananìas en Saffìra so sal dit weer wees. Hulle wat dit waag om MY te bespot, sal gespot word! (Handelinge 5:1-11)
Die Bloed van YAHUSHUA ha MASHIACH op Golgota sal of red of deur verloëning of weiering van die geskenk op Golgota sal julle veroordeel word. Een of die ander, vir sommige is die geskenk wat gegee was op Golgota 'n seën en hulle sal die ewigheid in die Hemel ken. Vir ander, sal MY Geskenk wat ek op Golgota gegee het soos 'n vloek wees want hulle het die enigste weg na die Hemel verwerp, die enigste weg tot vergifnis. Sodoende het hulle satan en die hel en alles wat dit bied aanvaar. Wee hulle wat in hierdie eindtye die weë van satan aanvaar en 'n lewe van onheiligheid lewe, want julle lewe sal vrugteloos wees en elke seëning wat julle het sal afgesny word. Maar vir diegene wat probeer om MY Gebooie te onderhou, en geen ander God as YAHUVEH en YAHUSHUA het nie en slegs na die stem van die RUACH ha KODESH luister en nie agter die verleidende geeste aanloop nie. Julle lewens sal vol seëninge op aarde en in die Hemel wees. EK sal julle nooit begewe of verlaat nie. Glo net. Moenie julle geloof weggooi terwyl julle die komende Oordeelsdag sien nie.
So is dit geskryf, so is dit gespreek op hierdie 25 Januarie 1999, 12:00 NM. geskryf gespreek deur hierdie Diensmaagd, Kind, Vegter, Bruid van YAHUSHUA Messias.
Geskryf / Gespreek onder die Salwing van die HEILIGE GEES (RUACH HA KODESH) Deur Apostel en Profeet Elisheva Eliyahu Ontvang 19 Desember 2001 – Her-vrygestel 10 Mei 2010
Hierdie is 'n oorskrywing:
'n Profeet sien dinge vooruit. YAH waarsku altyd deur SY ware Profete. En ek het hierdie droom gehad, 'n baie helder droom, waar YAH my vertel om te waarsku, [met] en dit was op 19 Desember 2001. En die rede waarom ek dit deel, is nie om vrees te veroorsaak nie, maar eerder om julle gebede te vra dat hierdie droom NIE sal gebeur nie!
Ten tye van hierdie droom [in 2001] was dit DRINGEND en dit het gelyk of dit in Amerika gaan gebeur. Ons wat in YAHUSHUA glo, het 'n kragtige 'militêre beskerming' wat reguit uit die Hemel kom; en dit is die engeleskare, die oorlogs engele. En net ABBA YAHUVEH sal ons meer genade kan gun want as die gebeur, dit wat hierdie droom gaan beskryf, is 'n kernaanval!
En in die laaste Profesie wat ek gegee was, wat binnekort geplaas sal word, waarsku dit [hieroor]. En ook in Donald Trump se Profesie het dit gewaarsku [hieroor]. (Donald Trump spring op soos Popcorn! [LINK])
Daar is 'n wedren om te sien wie daardie knoppie sal druk, daardie rooi knoppie. Want wie ookal salm wel,dit is kernaanval. En daar sal vergelding wees!
So ek noem hierdie droom, die "Uitgehongerde Baba Droom."
Ek het buite gestaan en gekyk na 'n pragtige blou hemel. Als was vreedsaam. Terwyl ek opgekyk het, het ek gesien dat 4 sirkels in die lug getrek word asof die Vinger van GOD YAHUVEH hulle baie stadig trek. Toe die 4de sirkel getrek was, het ek 'n harde brullende geluid gehoor. Ek het binne-in die huis gegaan, en 'n GROOT wind het gekom en verwoes en vermoor. Dit was 'n kern ontploffing, soos van die gevolge van 'n kern bom! Ek het die dood en die vernietiging in groot skok aanskou.
Binne in my huis het ek 'n vrou met 'n klein baba in haar arms gesien. Ek het na die baba gekyk. En die baba het dood gelyk en so ondervoed. En ek het vir die vrou gesê, die moeder, "Hoekom het jy nie die baba gevoed nie?"
En sy het my koud aan gekyk en gesê: "Want die baba vas."
Toe, voor ek die baba by haar kon wegneem, het sy die venster oopgemaak en dit uit die 2de verdieping se venster uitgegooi. Ek het buite in die bestraling en die verwoestende wind in gehardloop en die baba in my arms gevang, en die baba het weer begin asemhaal!
Terwyl ek daar staan, het 'n man na my toe gekom - en hy het net verby my geloop - sy gesig was so gebrand gewees van die bestraling van die kernontploffing, en dit was rooi met 3de graadse brandwonde of erger. Hy het nooit 'n woord gesê nie. Hy het net aangehou loop verby my.
Ek het teruggekeer in my huis in, ten volle beskerm teen die bestraling, want ek het geweet niks kan my en die baba seermaak nie. En ek het die baba melk uit 'n bottel gevoed.
Na 'n rukkie het die verwoestende winde gestop. En als het vreedsaam gelyk. Toe het ek weer na die hemel gekyk en ek gesien die eerste sirkel begin. Ek het begin skree: "BEKEER en draai julle harte na YAHUSHUA toe! Want die oordeel het weer gekom!"
So min het geluister. Ek het die ander 3 sirkels almal in 'n ry gesien, 4 in totaal.
Toe 'n geluid van 'n brul wat ek nie kan beskryf nie. Toe kom die verwoestende winde weer. En dit was nog 'n kern ontploffing wat afgegaan het!
Dit is waar ons nou is. En ons bid net dat ons meer tyd het om meer siele te bereik. En in hierdie droom het ek 'n verheerlikte liggaam van een of ander aard gehad, want die bestraling het ek nie gevrees nie - die ontploffings, die winde. Ek was in 'n verheerlikte liggaam.
Daar is ook ... Wanneer YAH 'n visioen, drome, profesieë gee, kan daar meer as een betekenis wees. En so onderskei ek dat dit ook 'n dubbele betekenis kan hê. Want ons weet die kernaanval sal gebeur. Dit is net 'n kwessie van tyd!
Die vrou is 'godsdiens'. En die baba is die gemeente. Die georganiseerde godsdienste en die georganiseerde kerke honger die mense uit; dwing hulle om te vas vir meer geestelike kennis en profetiese waarhede en openbarings; meeste kerke sal nie eens 'n Profeet toelaat om te profeteer nie.
Die pastoor sal die persoon vroegtydig vra, "Voordat jy kan profeteer, wil ek sien…" Hulle sal dit sê, "Ek wil sien wat jy gaan sê". Dit is onmoontlik vir 'n ware profeet!
'n Ware profeet maak net hul mond oop en ABBA YAH, YAHUSHUA spreek voort! Slegs die valses kan dit doen [weet wat hulle voor die tyd sal sê]. En ek word gebruik, ek is gebruik om die mense wat honger het te voed, en tog nogsteeds na hul kerke toe te gaan - wat 22 jaar op die internet sal wees 4 April 2017.
En die pastore laat die mense ly om hulself rykdom en beheer te gee. En hulle dink hulle BESIT DIE SKAPE (die mense, die gemeente)! En hulle sal in groot herehuise woon, en die Mercedes [Benze] ry, Rolls Royces bestuur! Vliegtuie hê, hul eie private vliegtuie! En nooit nie net een herehuis besit nie, maar gewoonlik baie!
En hulle vergeet dat daar net EEN GOED HERDER is. En dit is YAHUSHUA HA MASHIACH (WIE sommiges nou JESUS CHRISTUS noem)! Waarsku almal asseblief!
YAHUVEH het met my in daardie droom gepraat en my gewaarsku hoekom hy die 'muur' van beskerming weer sou lig, en dit is omdat selfs die heidene 'n heidense god aanbid, maar wie aanbid Amerika eintlik? Watter god aanbid enige land in hierdie wêreld? Die Jode aanbid ABBA YAH, YAHUVEH. Hulle het baie 'name' [vir HOM]: HaShem, Adonai; maar ek noem HOM op SY NAAM YAHUVEH!
In November (weer 2001) het ek 'n soortgelyke droom gehad. Ek het op 'n pad geloop en 'n koei vol melk het my gevolg waar ek ookal gegaan het. En dit was nie eens my koei nie. Die boer het my daarvan beskuldig dat ek sy koei steel! Ek het gesê ek kon nie die koei keer om my te volg nie, dit was die koei se keuse!
Ek het 3 vierkante in 'n ry gesien wat deur die Vinger van YAHUVEH in die lug getrek is. Ek het 'n klank gehoor soos 'n brullende geluid wat ek nie kan verduidelik nie. Dit, dit was… dit was so hard!
Toe sien ek, ek was in die berge en groot rotse het in my rigting aan gekom. Ek het na die oseaan toe gehardloop waar my huis in die droom was. Ek het in die huis ingegaan en toe het ek gesien hoe die 3 vierkante weer in die lug getrek word. Ek het in skok gekyk en probeer dink wat die minste pynlike manier was om te sterf.
Want ek het gedink die oseaan sou die huis bedek en almal daarin sou verdrink word as ek [insluitend my] gebly het.
So het ek besluit om weer na die berge toe te gaan. En ek het die brullende geluid gehoor. En toe net nadat die 3de vierkant geteken was, het ek gesien - voordat ek selfs kon beweeg - Vuurwerke in die lug. En die eerste, ligkleuriges, was die oninteressante soort wanneer die vuurwerk begin. Toe was daar helderkleurige vuurwerke! En dit was pragtige vuurwerke. Ek het nie hardloop nie, ek het net na die vuurwerke gekyk.
Ek is geïnteresseerd in die onderskeiding van hierdie drome.
Ek weet dat die koeie die mense is, gevul met melk, hulle het die Melk van die Woord. Maar hulle het meer nodig. Hulle het geestelike vleis nodig! Net die vurige gebede van die regverdiges het groot krag (Jakobus 5:16). "As MY volk… berou toon en bid…sal EK luister….en hulle land laat herstel" (2 Kronieke 7:14)! Neem asseblief hierdie drome ernstig op.
Is iets te moeilik vir YAH?
Die 3 Hebreeuse kinders (Dan 3) is in 'n vurige oond gegooi wat 7 keer warmer verhit is en niks was gebrand nie, net die toue wat hul hande en voete gebind het. YAHUVEH kan ons ook gedurende hierdie tyd van die kwaad weerhou! Hulle liggame het nie eens na rook geruik nie! So wat ek te sê het is ons weet die gaan gebeur.
En vir diegene wat die Bruid van YAHUSHUA is, hulle sal óf in verheerlikte liggame wees óf hulle sal in die Hemel wees.
Ek bid in die NAAM VAN YAHUSHUA dat jy hierdie drome ernstig opneem. Donald Trump is pas as die volgende President aangewys. Hy is nie 'n oorlogstoker nie; Putin wil vrede met Amerika maak. Ek het 'n profesie gekry oor Donald Trump (Profesie 131 "Donald Trump, spring op soos popcorn!") En hierdie [AmightyWind] Bediening - hierdie Messiaanse Joodse Bediening - ons was gesê om te bid dat Donald Trump President sou word. En LOOF YAHUSHUA hy is!
12 Toe sien God die aarde aan, en—dit was verdorwe, want alle vlees het sy wandel op die aarde verderwe.
14 Maak vir jou 'n ark van goferhout. Met afdelings moet jy die ark maak en dit binne en buite met pik bestryk.
16 'n Opening moet jy aan die ark maak; en op die maat van 'n el moet jy dit aan die bokant afwerk en die deur van die ark aan die sykant insit. Jy moet dit met 'n onderste, tweede en derde verdieping maak.
17 Want kyk, Ék bring 'n watervloed oor die aarde, om van onder die hemel te verdelg alle vlees waar 'n lewensgees in is. Alles wat op die aarde is, sal wegsterwe.
1 En God het gedink aan Noag en aan al die wilde diere en al die vee wat saam met hom in die ark was; en God het 'n wind oor die aarde laat waai, sodat die waters gesak het.
7 en 'n kraai uitgestuur wat gedurig heen en weer gevlieg het totdat die waters weggedroog het van die aarde af.
8 Daarop laat hy 'n duif van hom af wegvlieg om te sien of die waters oor die aarde verminder het.
11 En die duif het teen die aand na hom gekom, en daar was 'n groen olyfblad in sy bek! Toe merk Noag dat die waters oor die aarde verminder het.
13 In die ses honderd en eerste jaar, in die eerste maand, op die eerste van die maand, het die waters weggedroog van die aarde af. En Noag het die deksel van die ark weggeneem en uitgekyk, en die aarde was droog—
20 En Noag het vir die HERE 'n altaar gebou en van al die rein diere en al die rein voëls geneem en brandoffers op die altaar gebring.
6 Hy wat die bloed van 'n mens vergiet, sy bloed sal deur die mens vergiet word; want God het die mens na sy beeld gemaak.
10 en met al die lewende wesens wat by julle is: die voëls, die vee en al die wilde diere van die aarde by julle—al wat uit die ark uitgegaan het, naamlik al die diere van die aarde.
13 my boog gee Ek in die wolke; dit sal 'n teken wees van die verbond tussen My en die aarde.
15 dan sal Ek dink aan my verbond wat daar bestaan tussen My en julle en al die lewende wesens, in alle vlees. En die waters sal nie meer 'n vloed word om alle vlees te verdelg nie.
20 En Noag het as landbouer 'n wingerd begin plant.
1 En dit is die stamboom van die seuns van Noag: Sem, Gam en Jafet—vir hulle is daar seuns gebore ná die vloed.
4 En die seuns van Jawan was: Elísa en Tarsis, die Kittiërs en Dodaniete—
8 Kus was ook die vader van Nimrod. Hy het begin om 'n geweldenaar op aarde te wees.
12 en Resen, tussen Ninevé en Kalag—dit is die groot stad.
14 en die Patrusiete en Kasluhiete—waaruit die Filistyne voortgekom het—en Kaftoriete.
2 En toe hulle wegtrek na die ooste, vind hulle 'n laagte in die land Sínear; en daar het hulle gaan woon.
4 En hulle sê: Kom, laat ons vir ons 'n stad bou en 'n toring waarvan die spits tot aan die hemel reik; en laat ons vir ons 'n naam maak, sodat ons nie oor die hele aarde verstrooid raak nie.
6 Want soos 'n verlate vrou en 'n bedroefde van gees het die HERE jou geroep, en soos 'n vrou uit die jeugtyd as sy versmaad was, sê jou God.
15 As hulle ook die aanval begin—dit is nie uit My nie; wie jou aanval, sal oor jou val.
16 Kyk, Ék het die smid geskape wat die koolvuur aanblaas en 'n wapen voortbring volgens sy ambag; ook het Ék die verderwer geskape om te verniel.